<classify> Nafasi ya Kocha Msaidizi iliyokuwa ikishikiliwa na Mkwasa imebaki wazi baada ya kocha huyo kuingia mkataba wa kudumu na Shirikisho la Soka Tanzania TFF kwa ajili ya kuifundisha timu ya taifa.Akizungumza na gazeti hili, Katibu Mkuu wa Yanga, Dk Jonas Tiboroha alisema hawajajua ni nani atakayerithi mikoba ya Mkwasa na kwa sasa wanaendelea kutafuta na ikiwa watampata watamweka hadharani.Hatujampata mbadala wa Mkwasa, lakini tunaendelea kufanya utafiti tupate kocha mzuri atakayechukua mikoba yake, kusaidiana na Kocha wetu Mkuu kuifundisha timu, alisema.Hadi sasa kumekuwa na fununu kuwa huenda mikoba ya Mkwasa ikarithiwa na Fred Minziro ambaye aliwahi kuifundisha timu hiyo siku za nyuma. Wengine wanaotajwa ni Juma Mwambusi na Sunday Kayuni.Kikosi cha Yanga kinatarajia kucheza mchezo mgumu wa ligi dhidi ya Azam FC wiki ijayo hivyo kinahitaji Kocha Msaidizi mapema kwa ajili ya maandalizi ya mchezo huo. Licha ya kuifundisha Taifa Stars, Mkwasa bado ana mkataba na Yanga unaomalizika rasmi Desemba sawa na wa Kocha Mkuu Hans Pulijm ambaye ameshaanza mazungumzo ya kuongeza mkataba mwingine kuinoa timu hiyo  <topic>: michezo 